Mótorhjóla - og snjósleðasamband Íslands ( MSÍ ) var stofnað í lok árs 2006 , en sambandið vinnur að hagsmunamálum mótorhjóla - og snjósleðafólks á landsvísu . Fljótlega eftir stofnun sambandsins var sett á laggirnar umhverfisnefnd . Eitt af fyrstu verkum nefndarinnar var endurskoðun námskrár fyrir bifhjólaréttindi , en það er mat nefndarinnar að aukinn fjöldi endúróhjóla , mótókrosshjóla og trialshjóla í hjólaflota landans kalli á nýja nálgun í bifhjólakennslu . Núgildandi námsskrá hefur það að markmiði að auka umferðaröryggi í landinu , og því miðast kennsluefnið að mestu leiti við þjóðvegaakstur og rétt viðbrögð bifhjólafólks í almennri umferð . Akstur þeirra hjóla sem nefnd voru hér að ofan fer oftast fram utan malbikaða hluta þjóðvegakerfisins , t.d. á vegslóðum á láglendi og fjallvegum , þar sem taka þarf tillit til annara þátta en í hefðbundnum þjóðvegaakstri . Má þar t.d. nefnda tilitsemi við gangandi og ríðandi notendur , auk þess sem sýna þarf landinu tillitsemi . Samstarf við hjólafólk er mjög mikilvægt í vinnu sem þessari ; athugasemdir við tillögur nefndarinnar eru því vel þegnar . Á www.geokobbi.com / namskra.doc má nálgst námsskránna eins og nefndin leggur til að hún verði ( breytingar eru feitletraðar–undirstrikað ) . Vinsamlegast sendið athugasemdir á jakob(at)geokobbi.com fyrir sunnudaginn 22 apríl . Þeir sem hafa áhuga á að vinna með nefndinni er einnig bent á að hafa samband .